wickkiey/tamil-wikipedia-markdown huggingface dataset:
# வியட்நாம் தொலைக்காட்சி (1966–75)


**வியட்நாம் தொலைக்காட்சி** (*Vietnam Television*, , சுருக்கமாக, **THVN**), அல்லது **சாய்கோன் தொலைக்காட்சி (Saigon Television)** (**') அல்லது **அலைவரிசை 9** (**') என்பது தென்வியட்நாமின் இரு தேசிய தொலைக்காட்சி நிலையங்களில் ஒன்றாகும். இது 1966 பிப்ரவரி 7 இல் இருந்து 1975 ஏப்பிரல் 29 இல் சாய்கோனின் வீழ்ச்சி வரை செயல்பட்டது. இது வியட்நாமின் முதல் தொலைக்காட்சி நிலையம் ஆகும். இது வியட்நாமியத் தொலைக்காட்சி(**') வாரியத்தால் நடத்தப்பட்டது. இது வானொலி, தொலைக்காட்சித் துறையின் (**') பகுதியாகும். இது பரப்புரை அமைச்சகத்தின் கீழ் செயல்பட்டது. வியட்நாம் தொலைக்காட்சி தலைநகர் சாய்கோனில் இருந்து அலைவரிசை 9 இல் 4.5;MHz) இல் செந்தர வெள்ளை-கருப்பில் ஒளிப்புகிறது. மற்றொரு தொலைக்காட்சி நிலையம், ஆங்கிலத்தில் அமெரிக்கப் படைகளுக்காக அமைந்த NWB-TV ஆகும் இது அலைவரிசை 11 இல் இயங்கியது. இரண்டு அலைவரிசைகளும் காற்றூடகத்தில் இயங்கின.
# சருக்கை ரங்காச்சாரி

**சருக்கை ரங்காச்சாரி** (28 ஏப்பிரல் 1882–24 ஏப்பிரல் 1934) அறுவை மருத்துவர், மற்றும் மகப்பேறு மருத்துவர் ஆவார். பறக்கும் டாக்டர் என மக்கள் இவரை அழைத்தனர்.  

## வாழ்க்கை வரலாறு

கும்பகோணம் பாபநாசம் அருகில் சருக்கை என்னும் சிற்றுரைச் சேர்ந்த இவரின் தந்தை கிருட்டிணமாச்சாரி ஓர் ஒப்பந்தக்காரர் ஆவார்.  
ரங்காச்சாரி கும்பகோணம் டவுன் பள்ளியில் படித்தார்.சென்னை கிறித்தவக் கல்லூரியில்  பட்டப் படிப்புக்குப் பின் 1900 ஆம் ஆண்டில் சென்னை மருத்துவக் கல்லூரியில் சேர்ந்து 1904 இல் மருத்துவர் பட்டம் பெற்றார்.  

## பணிகள்

1906 இல் மருத்துவர் ரங்காச்சாரி அரசு மருத்துவ மனையில் பணியில் சேர்ந்தார். சென்னை எழும்பூர், ஐதராபாத் மயிலாடுதுறை தஞ்சை நாகப்பட்டினம் கும்பகோணம் பற்காம்புயூர் எனப் பல இடங்களில் பணியாற்றினார்.  
சென்னை எழும்பூர் பெண்கள் மற்றும் குழந்தைகள் மருத்துவ மனையில் டிபுட்டி சூப்பரின்டன்ட் பதவியை ஏற்றார்  
1922 இல் அரசுப பணியிலிருந்து விலகினார். பின்னர் சென்னை பூந்தமல்லி நெடுஞ்சாலையில்  கென்சிங்டன் நர்சிங் ஓம்  
என்ற தனி மருத்துவமனையைத் தொடங்கி நடத்தி வந்தார்.  

அந்தக் காலத்தில் ரோல்ஸ்ராய் மகிழுந்து வாங்கி வைத்திருந்ததும், வானுர்தி வாங்கிப் பயணம் செய்ததும், இவரைப் பறக்கும் டாக்டர் என மக்கள் அழைத்துக் கொண்டாடியதும் ரங்காச்சாரியின் சிறப்பைக் குறிக்கின்றன.  

## மேற்கோள்
# ஆஸ்திரேலியப் பச்சை மரத்தவளை


**ஆஸ்திரேலியப் பச்சை மரத்தவளை** (Australian green tree frog) என்பது ஆஸ்திரேலியாவிலும், நியூ கினியாவிலும் காணப்படும் ஓர் மரத்தவளை இனம் ஆகும். இவை ஐக்கிய அமெரிக்காவிலும் நியூசிலாந்திலும் குடிபெயர்ந்த இனமாகக் காணப்படுகின்றன. இவற்றின் உடலின் நீளம் 10 செ.மீ ஆகும். மேலும் இவற்றின் வாழ்க்கைக் காலம் 16 வருடங்கள் ஆகும். ஆண் தவளைகளை விட பெண் தவளைகளே அளவில் பெரிதாகக் காணப்படுகின்றன. இது ஆபத்தில் இருக்கும் போதும், அதனை எதாவது ஒன்று தீண்டும் போதும் கத்தும். இவற்றை வீடுகளின் கதவிற்கு அருகிலும், யன்னல் ஓரங்களிலும் காணலாம். அவற்றில் இருந்து கொண்டு, ஒளியை நாடி வரும் பூச்சிகளை இத்தவளைகள் உண்கின்றன.
# வார்ப்புரு:IUCN2013.2

<includeonly>  
| vauthors=}}  
| last1= }}}}}}  
| first1=}}  
| last2= }}}  
| first2=}  
| last3= }}}  
| first3=}  
| last4= }}}  
| first4=}  
| last5= }}}  
| first5=}  
| last6= }}}  
| first6=}  
| last7= }}}  
| first7=}  
| last8= }}}  
| first8=}  
| last9= }}}  
| first9=}  
| last10= }}}  
| first10=}  
| author1-link=}}}}}}}}}}}}  
| author2-link=}}}}}}}}  
| author3-link=}}}}}}}}  
| author4-link=}}}}}}}}  
| author5-link=}}}}}}}}  
| author6-link=}}}}}}}}  
| author7-link=}}}}}}}}  
| author8-link=}}}}}}}}  
| author9-link=}}}}}}}}  
| author10-link=}}}}}}}}  
| display-authors=}}}}  
| last-author-amp=}}}}  
| year=}  
| title=*}*  
| id=}  
| access-date=}}}  
| version=2013.2  
| criteria-version=}  
| ref=}  
}}</includeonly><noinclude>  

</noinclude>
# கருங்குறுவை (நெல்)



**கருங்குறுவை** (*Karunguruvai*); தமிழ்நாட்டின் பாரம்பரிய நெல் இரகங்களில் மாமருந்தாகப் பயன்படும் இது, தமிழ்நாடு, கருநாடகம், மற்றும் கேரள மாநிலங்களில் அதிகம் சாகுபடி செய்யப்படுகிறது.  

## மருத்துவ குணம்
கருங்குறுவையின் அரிசியில் “குஷ்டம்” எனப்படும் வெண் புள்ளி, மற்றும் விசக்கடியால் ஏற்படும் பக்கவிளைவுகள் போன்றவைகளைப் போக்கும் சக்தி உடையது. மேலும், உடலை வலுவாக்கும் காயகல்பச் சக்தியும் உள்ள, கருங்குறுவையின் அரிசி ஒரு பங்கும், தண்ணீர் மூன்று பங்கும் சேர்த்து மண்பானையில் ஆறு மாதம் வைத்திருந்தால் அது பால்போல் மாறி, ‘அன்னக்காடி’ என்றழைக்கப்படும் அருமருந்தாக உருவாகிறது. இதை உண்டுவந்தால் மிகக் கொடிய வியாதியான வாந்திபேதி (காலரா) மட்டுப்படுவதாக கூறப்படுகிறது.  

பலவிதமான பண்டைய பதிவுகளில் குறிப்பிடப்பட்டுள்ள இந்த நெல் வகை, பெரும்பான்மையான சித்த மற்றும் நாட்டுப்புற மருத்துவத்திற்கு பயன்படுத்தப்படுகிறது. கருங்குறுவை அரிசியை மூலிகைகளுடன் சேர்க்கும்போது, அதன் வீரியம் அதிகரிப்பதுடன் ‘கிரியா’ சக்தியின் ஊக்கியாகவும் செயல்படுகிறது. நோய்வாய்ப்பட்டிருப்பவர்கள் இந்த அரிசிக் கஞ்சியை குடித்துவந்தால் உடலில் நோய் எதிர்ப்புத் திறன் அதிகரித்து உடல் குணமடைவதாக கூறப்படுகிறது.  

## காலம்
டிசம்பர் 15 - மார்ச்சு 14, மற்றும் சூன் 1 - ஆகத்து 31 வரையான மாதகாலம் சிறந்த சாகுபடி காலமாக உள்ள இந்த நெல் இரகம், 120 - 125 நாட்களில் அறுவடைக்கு வரக்கூடியது.  

## அகத்தியர் குணபாடம்
:மணக்கத்தை வாலன் கருங்குறுவை மூன்றும்  
::பிணகுட்டைச் சில்விடத்தைப் போக்கும் – இணக்குமுற  
:ஆக்கியுண்டாற் கரப்பான் ஆகுமென் பார்கள்சிலர்  
::பார்க்குள் இதயெண்ணிப் பார்.  

மேற்கூறிய பாடலின் பொருளானது, **மணக்கத்தை** அரிசி, **வாலன்** அரிசி, **கருங்குறுவை** அரிசி இம்மூன்றும் புண்ணையும், சிறுநஞ்சுகளையும் நீக்கும்.  

## பண்புகள்
- கருங்குறுவையின் நெல் மணிகள் ஒரு ஆண்டு முழுவதும் மக்கிப்போகாமல் பிறகு முளைக்கும் திறன் உடையது.
- இதன் நெல் தானியமணிகள் கறுப்பாகவும், அரிசி சிவப்பாகவும் காணப்படுகிறது.
- அரிசிக்கஞ்சி, இட்லி, தோசைக்கு ஏற்ற இரகமாக உள்ளது.

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
- தமிழ்நாடு நெல் வகைகளின் பட்டியல்
- தமிழ்நாட்டின் பாரம்பரிய நெல் வகைகளின் பட்டியல்
# காட்டுப் பொன்னி (நெல்)



__NOTOC__  

**காட்டுப் பொன்னி** பாரம்பரிய நெல் இரகங்களில் ஊடுபயிரிட சிறந்த இராகமான இது, மானாவாரி மற்றும் மேட்டுப் பகுதிகளில் தோப்பாக உள்ள தென்னை, வாழை, சப்போட்டாப் போன்ற சாகுபடி நிலங்களில் ஊடுபயிராகக் காட்டுப் பொன்னியைப் பயிரிடப்படுகிறது. 140 நாள் வயதுடைய இவ்வகை நெல்லும் அரிசியும், சிவப்பு நிறத்தில் உள்ள மோட்டா (தடித்த) இரகமாகும். அதிகச் செலவில்லாமல் எளிய முறையில் சாகுபடி செய்ய ஏற்ற நெல் இராகமான இது, ஒரு மாதம் வரையிலும் தண்ணீர் தேவையின்றி வறட்சியைத் தாங்கி வளரக்கூடியதாகும்.  

## சாகுபடி முறை
இடுபொருளான அடியுரம், மேலுரம் மற்றும் பூச்சிக்கொல்லி போன்றவைகள் தேவையற்றதாக உள்ள இவ்வகை நெற்பயிருக்கு, பூச்சி தாக்குதல், மற்றும் களை தொந்தரவு போன்றவை இல்லை என கருதப்படுகிறது. ஏக்கருக்கு சுமார் 20 மூட்டைவரை (75 கிலோ) மகசூல் கிடைக்கக்கூடிய இந்நெல் இரகம், அறுவடைக்குப் பின் இதன் வைக்கோலை நிலத்தில் மூடாக்காகப் பயன்படுத்துவதன் மூலம் மண் வளம் கூடி, நுண்ணுயிரின் வளம் பெருகுவதாகவும், மேலும் மண்புழு எண்ணிக்கை அதிகரித்து மகசூல் பெருக்குவதாகவும் கூறப்படுகிறது.  

## நற்குணங்கள்
காட்டுப் பொன்னியின் அரிசியில் நார்ச் சத்து (*Crude fiber*), புரதச் சத்து (*Protein*), மற்றும் கல்சியம் அதிகம் உள்ளதாகவும் எனவே, இதை உண்பதன் மூலம் பல்வேறு நோய்கள் குணமாகும் எனப்படுகிறது. மேலும் நெற்பயிரின் வைக்கோலைத் கால்நடைகளுக்கு தீவனமாகக் கொடுப்பதன் மூலம் அவற்றின் நோய் எதிர்ப்புச் சக்தி அதிகரிக்கும் என்றும் கருத்துள்ளது.  

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
# அனுபவ் சின்ஹா



**அனுபவ் சின்ஹா** என்பவர் ஓர் இந்தியத் திரைப்பட இயக்குநர் ஆவார். இவர் சாருக்கான் நடித்த ரா.வன் எனும் திரைப்படத்தையும், துன் பின், துஸ் ஆகிய திரைப்படங்களையும் இயக்கியமை குறிப்பிடத்தக்கதாகும்.  
இவர் உத்தரப் பிரதேசத்தில் அமைந்துள்ள அலகாபாத் எனும் இடத்தில் பேரேம் கோவிந் சின்ஹா, சுசிலா சின்ஹா ஆகியோருக்குப் பிறந்தார். அத்துடன் இவர் தனது உயர்கல்வியை அலிகர் முஸ்லிம் பல்கலைக்கழகத்தில் இயந்திரத் தொழினுட்பத் துறையில் கற்று அத்துறையில் பட்டமும் பெற்றார். தொலைக்காட்சி தொடர்கள், திரைப்படங்கள் தயாரிப்பதற்காக உருவாக்கப்பட்ட *பெனாராஸ் மீடியா வேர்க்ஸ்* நிறுவனத்தின் உரிமையாளர் இவரே ஆவார்.
# குடவாழை (நெல்)



**குடவாழை** (*Kudavazhai*) பாரம்பரிய நெல் வகைகளில் முக்கிய இடம்பிடித்துள்ள இந்த நெல் இரகம், இயற்கை சீற்றங்களைத் தாங்கி வளரவும், உவர் நிலத்தைத் தாங்கி வளரவும், கடலோரப் பகுதியில் கடல் நீர் உட்புகும் நிலத்தில் சாகுபடி செய்யவும் ஏற்ற இரகமாகும். தமிழகத்தில் நாகப்பட்டினம், வேதாரண்யம் வட்டத்தில் நூற்றுக்கும் மேற்பட்ட பாரம்பரிய நெல் வகைகள் இருந்துள்ளன. அந்த வகைகளில், இந்தப் பாரம்பரிய நெல் வகைகளைச் சாகுபடி செய்யும் வழக்கம் வேதாரண்யம் உழவர்களிடம் இன்றைக்கும் உள்ளது.  

## பெயரிடல் காரணம்
குடவாழை என்றழைக்கப்படும் இந்நெல் இரகம், சிவப்பு நிற நெல்லையும், சிவப்பு நிற அரிசியையும் உடையது. சுமார் 130 நாட்களில் அறுவடை வயதுடைய இந்த நெல் இரகம், மோட்டா (தடித்த) வகையைச் சார்ந்ததாகும். மூப்படைந்த நிலையில் இந்நேல்லின் கதிர்கள் நான்கு திசைகளிலும் குடை விரித்ததுபோல் காணப்படும். அதனாலேயே இதற்குக் ‘குடைவாழை’ என்ற பெயர்பெற்றது.  

## கிடை அவசியம்
தமிழகத்துக்கு பெருமை சேர்க்கும் இந்த நெல் இரகம், விதைபிற்கு பின் ஒரு முறை மழை பெய்துவிட்டால் போதும், மூன்று நாட்களில் விதை முளைத்து நிலத்தின் மேல் பச்சைப் போர்வை போற்றியது போல் காட்சியளிக்கும். மிக வேகமாகவும், இயற்கைச் சீற்றங்களைத் தாங்கியும் வளரும் தன்மை கொண்ட இந்த இரகத்துக்குக் கோடையில் ஆடு, மாடு கிடை அமைத்து நிலத்தை வளப்படுத்துவது அவசியம்.  

## பலதரப்பட்ட பலகாரம்
அனைத்துப் பலகாரங்களைச் செய்வதற்கும் ஏற்ற நெல் (அரிசி) இரகமான இது, பழைய சாதம் அல்லது நீராகாரமாக வயலுக்கு எடுத்துச் செல்வார்கள். காலை, மதியத்துக்கு இடையே ஒரே வேளை பகல் உணவாகப் பழைய சாதத்தைச் சாப்பிட்டுவிட்டு, கொஞ்சமும் சோர்வு அடையாமல் வேலை செய்யும் தெம்பை தரக்கூடியது.  

## மருத்துவப் பங்கு
நீரிழிவு நோய் போன்றவற்றைக் கட்டுப்படுத்தும் திறன் குடவாழை, குடலைச் சுத்தப்படுத்துவதிலும், மலச்சிக்கல் இல்லாமல் உடலை ஆரோக்கியமாக வைத்திருப்பதிலும் முக்கியப் பங்கு வகிக்கிறது.  

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
# காட்டுயானம்



**காட்டுயானம்** (*Kattu Yanam*) **கட்டுடை ஓணான்** என்று அழைக்கப்பட்டு காலப்போக்கில் வழக்கொழிந்து போய் **நம்மாழ்வார்**அவர்களது இயற்கை விவசாய விழிப்புணர்வு பிரச்சாரத்தின் போது தலைஞாயிறு அருகே வடுவூர் கிராமத்தைச் சேர்ந்த வீரப்ப. இராமக்கிருஷ்ணன் என்ற ஓய்வு பெற்ற ஆசிரியர் நம்மாழ்வார் அவர்களிடம் தற்போது **காட்டுயானம்** என்று அழைக்கப்பட்டு,நெடுங்காலமாக பயன்பாட்டில் உள்ள பாரம்பரிய நெல் வகையான இது, மற்றப் பாரம்பரிய நெல் இரகங்களைவிட கூடுதல் மருத்துவக் குணம் கொண்டது. எந்தத் தட்பவெப்ப நிலையிலும் விளையக்கூடிய இந்நெல் இரகம், வறட்சியிலும், வெள்ளத்திலும் மகசூல் கொடுக்கக்கூடியதாகும். ஏழு அடி உயரம் வரை வளரும் காட்டுயானம், யானையையும் மறைக்கக்கூடிய அளவிற்கு வளர்கிறது. (*அதனாலேயே இந்த நெற்பயிர்க்கு “காட்டுயானம்” எனப் பெயர் பெற்றுள்ளது*)  

## மருத்துவக் குணம்
ஏனையப் பாரம்பரிய நெல் வகைகளில், காட்டுயானம் கூடுதல் மருத்துவக் குணம் கொண்டது. இதன் அரிசியை மண் பானையில் சமைத்து, தேவையான அளவு தண்ணீரை ஊற்றிவைத்து மறுநாள் காலையில் சாதம், நீராகாரத்தைத் தொடர்ந்து ஒரு மண்டலத்துக்கு (48 நாட்கள் ) சாப்பிட்டு வந்தால், எவ்வகை நோய்க்கும், மற்றும் நீரிழிவு நோய்க்கும் நல்ல பலன் அளிக்கக்கூடியது.  

இந்தக் காட்டுயானம் பச்சரிசிக் கஞ்சியுடன் (*Rice Porridge*), கறிவேம்பு இலையை கொத்தாகப் போட்டு மூடிவைத்து மறுநாள் காலை உணவுக்கு முன் தொடர்ந்து சாப்பிட்டுவந்தால் புற்றுநோயால் பாதிக்கப்பட்டப் புண் ஆருவதாக கூறப்படுகிறது. மேலும் காட்டுயானத்தின் மூலம் புற்றுநோயைக் குணப்படுத்தும் தன்மை உள்ளது தொடர்பாக, ஆராய்ச்சிகள் மேற்கொள்ளப்பட்டு வருகின்றன.  

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
# தூயமல்லி (நெல்)



**தூயமல்லி** (*Thuyamalli*) பாரம்பரிய நெல் வகைகளில் வித்தியாசமானதாக கருதப்படும் இந்நெல் இரகம், வெள்ளை கலந்த மஞ்சள் நிறமாகவும், தூய்மையாகவும் காணபடுகின்றது. பாரம்பரிய நெல் வகைகளில் முதன்மை இடத்தைப் பிடித்துள்ள இந்த தூயமல்லி நெல்லின் அரிசி, வெள்ளை நிறம் கொண்ட மிக சன்ன இரகமாக உள்ளது. தமிழ்நாட்டை ஆண்ட குறுநில மன்னர்கள் தூயமல்லி அரிசியை (சோறு) மிகவும் விரும்பி சாப்பிட்டதுடன், இந்த நெல் இரகத்தைப் பயிர் செய்ய உழவர்களுக்கு ஊக்கமளித்துள்ளனர்.  

## பயன்பாடு
தூயமல்லி எனப்படும் இந்நெல் இரகம், மக்களின் பலதரப்பட்ட எதிர்பார்ப்புகளையும் ஈடேற்றும் தன்மை கொண்டது. இந்த நெல்லின் அரிசி மட்டுமல்லாது தவிடும், சத்து மிகுந்து காணப்படுகிறது. அதிக நோய் எதிர்ப்பு சக்தி கொண்ட இது, பலகார வகைகளுக்கும் பழைய சாதத்துக்கும் ஏற்ற இரகம் உகந்ததாகவும், மற்றும் இதன் நீராகாரம் இளநீர் போன்று சுவையைத் தரக்கூடியதாகவும் கருதப்படுகிறது.இந்தியாவின் தமிழ்நாடு மாநிலத்தில் உள்ள சென்னை கிண்டியின் திரு வி கா தொழில்துறையின் தலைமை நிர்வாக அதிகாரி, மற்றும் தமிழ்நாடு வேளாண்மை சந்தைப்படுத்தல் வாரியம் ஏப்ரல் 25, 2022 இல் பதிவு செய்யப்பட்டு, சூலை 31, 2025 தகுதி பெறப்பட்டது.  

## சிறப்பு
- இந்த தூயமல்லி நெல்லை சாகுபடி செய்து அதிக மகசூல் எடுக்க, அக்காலத்தில் உழவர்களிடையே போட்டிகளை நடத்தி பரிசுகளும் வழங்கியுள்ளனர் என்பது குறிப்பிடத்தக்கது.

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
# தாகின்-வெசுட் வினை

**தாகின்-வெசுட் வினை** *( Dakin–West reaction)* என்பது ஓர் அமில நீரிலியையும் காரத்தையும், குறிப்பாக பிரிடின்பிரிடினைப் பயன்படுத்தி ஓர் அமினோ அமிலத்தை ஒரு கீட்டோ அமைடாக மாற்றக்கூடிய வேதி வினையைக் குறிக்கிறது  

என்றி திரிசுதேல் தாகின் (1880–1952) , இராண்டோல்பு வெசுட் (1890–1949) ஆகியோர் கண்டறிந்த காரணத்தால் வினைக்கு இப்பெயர் சூட்டப்பட்டது. கீட்டோ அமைடு விளைபொருளானது எப்போதும் நடுநிலைக் கலவையாகவே இருக்கும். எனினும், இவ்வினையின் சமச்சீரில்லா வேற்றுநிலையை 2016 இல் சிகீரினரும் அவருடன் பணியாளர்களும் கண்டறிந்து கூறினர்  

.  

கரைப்பானாகவும், காரமாகவும் பிரிடின் செயல்படுவதால் மீள்கொதிப்பு நிபந்தனைகள் அவசியமாகின்றன . இருந்தாலும், 4-டைமெத்திலமினோபிரிடின் வினையூக்கியைச் சேர்த்தால் அறை வெப்பநிலையிலேயே வினை நிகழ்கிறது.  

சில அமிலங்களுடன் சேர்க்கும் பொழுது, வினையானது α-அமினோ தொகுதி இல்லாமலும் நிகழ்கிறது.  
தாகின் வினையிலிருந்து தாகின்–வெசுட் வினை வேறுபட்டது என்பதைக் கவனத்தில் கொள்ள வேண்டும்.  

## வினை வழிமுறை

அமிலம் 1 கலப்பு நீரிலியாக 3 அசைலேற்றமும், தூண்டுதலும் வினைவழிமுறையைத் தொடங்குகின்றன. ஆக்சாசொலோன் அல்லது அசுலாக்டோன் 4 உருவாக்கத்திற்காக அமைடு மின்னணு மிகு பொருளாக செயல்படுகிறது. அசுலாக்டோனின் புரோட்டான் நீக்கமும் அசைலேற்றமும் முக்கியமான கார்பன்–கார்பன் பிணைப்புக்கு வழியமைக்கின்றன. அடுத்தடுத்த வளையத் திறப்பும் கார்பாக்சில் நீக்கமும் இறுதியாக கீட்டோ அமைடு விளைபொருலைக் கொடுக்கின்றன  

.  
## கீட்டோன் தொகுப்பு பொதுமுறை

தாகின் –வெசுட் வினையின் மாறுபட்ட நவீன வினைகள் பல ஈனோலாகும் கார்பாக்சிலிக் அமிலங்களை அனுமதிக்கின்றன. அமினோ அமிலங்களை மட்டும் இவை அனுமதிக்கவில்லை. உதாரணமாக, β-அரைல் கார்பாக்சிலிக் அமிலங்கள் அவ்வமிலத்தின் அசிட்டிக் நீரிலி கரைசலுடன் என் –மெத்திலிமிடசோல் வினையூக்கியுடன் சேர்த்து சூடுபடுத்தும் பொழுது β-அரைல் கீட்டோன்களாக மாற்றப்படுகின்றன. கலத்தில் வலிமையன அசிட்டைலேற்ரும் முகவராக செயல்படக்கூடிய அசிட்டைலிமிடசோலியம் உற்பத்தியின் ஒரு பகுதியாக இவ்வினை நிகழ்கிறது  

.
# பாசுபீனைட்டு



**பாசுபீனைட்டுகள்** *(Phosphinites)* என்பவை P(OR)R<sub>2</sub> என்ற பொது வாய்ப்பாடைக் கொண்டுள்ள கரிமப்பாசுபரசு சேர்மங்களாகும். ஒருபடித்தான வினையூக்கம் மற்றும் ஒருங்கிணைவு வேதியியலில் இவை ஈந்தணைவிகளாகப் பயன்படுத்தப்படுகின்றன .  

## தயாரிப்பு

கரிமப்பாசுபரசு குளோரைடுகளை ஆல்ககால் பகுப்பு வினைக்கு உட்படுத்துவதன் மூலமாக பாசுபீனைட்டுகள் தயாரிக்கப்படுகின்றன. உதாரணமாக, குளோரோடைபீனைல்பாசுபீனுடன் மெத்தனாலும் ஒரு காரமும் சேர்த்து வினைப்படுத்தினால் மெத்தில் டைபீனைல்பாசுபோனைட்டு உருவாகிறது.  

:ClPPh<sub>2</sub> + CH<sub>3</sub>OH → CH<sub>3</sub>OPPh<sub>2</sub> + HCl  

பாசுபீனசு அமிலத்தினுடைய (R2POH) எசுத்தர்களாக இவை இருந்தாலும் பாசுபீனைட்டுகள் இடைநிலை விளைபொருட்களாகத் தோன்றுவதில்லை.  

## வினைகள்

பாசுபீனைட்டுகள் ஆக்சிசனேற்றம் அடைந்து பாசுபினேட்டுகளாக மாறுகின்றன.  

2 P(OR)R<sub>2</sub> + O<sub>2</sub> → 2 OP(OR)R<sub>2</sub>  

பாசுபீனைட்டுகள் ஈந்தணைவிகள் ஆகும். உலோக பாசுபீன் அணைவுச் சேர்மங்களை இவை கொடுக்கின்றன. பாசுபீன் ஈந்தனைவிகளைக் காட்டிலும் இவை வலிமையான pi ஏற்பிகளாகும் .
# பாசுபோனைட்டு



**பாசுபோனைட்டுகள்** *(Phosphonites)* என்பவை P(OR)<sub>2</sub>R. என்ற வாய்ப்பாடு கொண்ட கரிமப்பாசுபரசு வகை சேர்மங்களாகும். சில பூச்சிக்கொல்லிகளில் காணப்படும் இச்சேர்மம் ஈந்தணைவிகளாகப் பயன்படுத்தப்படுகின்றன .  

## தயாரிப்பு

பாசுபோனசு அமிலத்தினுடைய வழிப்பொருட்களாக இவையிருந்தாலும் அத்தகைய முன்னோடிச் சேர்மங்களிலிருந்து இவை தயாரிக்கப்படுவதில்லை. மாறாக கரிமபாசுபினசு குளோரைடுகளை ஆல்ககால் பகுப்பு வினைக்கு உட்படுத்தினால் பாசுபோனைட்டு கிடைக்கிறது. உதாரணமாக, டைகுளோரோபீனைல்பாசுபீன் உடன் மெத்தனால் மற்றும் ஒரு காரம் சேர்த்து சூடாக்கினால் டைமெத்தில் பீனைல்பாசுபோனைட்டு உருவாகிறது.  

:Cl<sub>2</sub>PPh + 2 CH<sub>3</sub>OH → (CH<sub>3</sub>O)<sub>2</sub>PPh + 2 HCl  

## வினைகள்

பாசுபோனைட்டுகள் ஆக்சிசனேற்றமடைந்து பாசுபோனேட்டுகள் உருவாகின்றன.  

:2 P(OR)<sub>2</sub>R + O<sub>2</sub> → 2 OP(OR)<sub>2</sub>R  
ஒருபடித்தான் வினையூக்கிகளில் பாசுபோனைட்டுகள் ஈந்தனைவிகளாகப் பயன்படுகின்றன
# பாசுபைட்டு எசுத்தர்



**பாசுபைட்டு எசுத்தர்** *(phosphite ester)* என்பது P(OR)<sub>3</sub> என்ற பொது கட்டமைப்பை உடைய கரிமப் பாசுபரசு சேர்மமாகும். பாசுபரசு அமிலத்தின் (H<sub>3</sub>PO<sub>3</sub>,) எசுத்தர்களாக இவை கருதப்படுவதால் கரிமப் பாசுபைட்டுகள் என்ற பெயராலும் அழைக்கப்படுகின்றன. மும்மெத்தில் பாசுபைட்டு அல்லது டிரைமெத்தில் பாசுபைட்டு P(OCH3)3. என்ற சேர்மம் இவ்வகையின் மிக எளிய ஒரு சேர்மமாகும்.  

## தொகுப்புமுறை

பாசுபரசு முக்குளோரைடு அல்லது பாசுபரசு முப்புரோமைடை ஆல்ககால் ஒன்றுடன் சேர்த்து வினைப்படுத்துவதால் பாசுபைட்டு எசுத்தர்களைத் தயாரிக்க முடியும். அணுக்கரு கவர்பொருள் அல்லாத பொருத்தமான மூவிணைய அமீன் போன்ற ஒரு கார வினையூக்கியின் முன்னிலையில் வினை நிகழவேண்டும். இவ்வினையூக்கி HCl அல்லது HBr சேர்மத்தை ஒரு உடன் விளைபொருளாக வெளியேற்றுகிறது.  

## கட்டமைப்பும் பிணைப்பும்

பாசுபரசின் மீது தனி இணை எலக்ட்ரான்கள் இருப்பதால், முக்கோணப் பட்டைக்கூம்பு மூலக்கூற்று வடிவத்தை பாசுபைட்டு எசுத்தர்கள் ஏற்கின்றன. இந்த காரணத்தால் இவை C3v சீரொழுங்கை வெளிப்படுத்துகின்றன.  

## வினைகள்

பெர்கோவ் வினையில் வினைல் பாசுபோனேட்டுகள் உற்பத்தியிலும், மைக்கேலிசு-அர்புசோவ் வினையில் பாசுபோனேட்டுகள் உற்பத்தியிலும் பாசுபைட்டு எசுத்தர்கள் பயன்படுத்தப்படுகின்றன. இதைத்தவிர குறிப்பாக இவை ஒடுக்கும் முகவராகவும் செயல்படுகின்றன. உதாரணமாக, தன்னாக்சிசனேற்ற வினையின் முதலாவது திட்டத்தில் மூவெத்தில் பாசுபைட்டு சில ஐதரோபெராக்சைடுகளை ஆல்ககால்களாக குறைக்கின்றன. இச்செயல்முறையில் பாசுபைட்டானது பாசுப்பேட்டு எசுத்தராக மாற்றப்படுகிறது.  

மேலும் இவ்வினை வகை வெந்தெர் டாக்சால் ஒட்டுமொத்த தொகுப்பு வினையிலும் பயன்படுத்தப்படுகிறது.  

## ஒருங்கிணைவு வேதியியல்

பாசுபைட்டு எசுத்தர்கள் இலூயிக் காரம் என்பதால் இவை பல்வேறு உலோக அயனிகளுடன் வினைபுரிந்து அணைவுச் சேர்மங்களை உருவாக்குகின்றன. ஒருங்கிணைவின்போது இவற்றின் முக்கோணப் பட்டைக்கூம்பு மூலக்கூற்று வடிவமானது, ஈனிக்கூம்பு கோணத்தை வெளிப்படுத்துகிறது. இதனாலேயே இவை ஈந்தணைவி என அழைக்கப்படுகின்றன. இருப்பினும், கட்டமைப்புடன் தொடர்புடைய பாசுபீன் ஈந்தணைவி குடும்பத்தில் இவை அதிகமுக்கியத்துவம் பெறவில்லை.
# சைக்ளோயெக்சனோன் ஆக்சைம்



**சைக்ளோயெக்சனோன் ஆக்சைம்** *(Cyclohexanone oxime)* என்பது C<sub>6</sub>H<sub>11</sub>NO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆக்சைம் என்ற வேதி வினைக்குழுவை இச்சேர்மம் பெற்றிருக்கும். இந்த நிறமற்ற திண்மம் பரவலாகப் பயன்படுத்தப்படும் நைலான் 6 எனப்படும் பலபடி தயாரிப்பில் ஒரு முக்கியமான இடைநிலையாக இருக்கிறது.  

## தயாரிப்பு

சைக்ளோயெக்சனோனும், ஐதராக்சிலமைனும் குறுக்க வினையில் ஈடுபட்டு சைக்ளோயெக்சனோன் ஆக்சைம் உருவாகிறது :.  

:C<sub>5</sub>H<sub>10</sub>CO + H<sub>2</sub>NOH → C<sub>5</sub>H<sub>10</sub>C=NOH + H<sub>2</sub>O  

சைக்ளோயெக்சேன் நைட்ரோசில் குளோரைடுடன் வினைபுரியும் தனியுறுப்பு வினையினால் தொழில்முறையில் சைக்ளோயெக்சனோன் ஆக்சைம் தயாரிக்கப்படுகிறது. சைக்ளோயெக்சேன், சைக்ளோயெக்சனோனை விடவும் விலை மலிவானது என்பதால் தொழிமுறை உற்பத்தி அனுகூலமானதாகக் கருதப்படுகிறது.  

## வினைகள்

பெக்மான் மறுசீராக்கல் வினை சைக்ளோயெக்சனோன் ஆக்சைம் சேர்மத்தின் வணிக முக்கியத்துவம் மிக்க பிரபலமான வினையாகக் கருதப்படுகிறது. இவ்வினையில் ε- காப்ரோலாக்டம் உருவாகிறது.  

:  

இவ்வினையில் கந்தக அமிலம் வினையூக்கியாகச் செயல்படுகிறது. தொழில்முறையாக உற்பத்தி செய்யப்படும் வினைகளில் திண்ம அமிலங்களை வினையூக்கிகளாகப் பயன்படுத்துகின்றன . சைக்ளோயெக்சனோன் ஆக்சைம் போன்ற ஆக்சைம்கள் சோடிய இரசக்கலவையால் ஒடுக்கப்பட்டு சைக்ளோயெக்சைலமின் சேர்மத்தைத் தருகின்றன. இதனுடன் அசிட்டிக் அமிலம் சேர்த்து நீராற்பகுப்பு செய்தால் சைக்ளோயெக்சனோன் மீண்டும் திரும்பக் கிடைக்கிறது.
# மகிபை பாவிசைக்கோ



**மகிபை பாவிசைக்கோ** (15 திசம்பர் 1942 - 13 திசம்பர் 2016) ஒரு தமிழ்நாட்டு எழுத்தாளர், தனித்தமிழ் இயக்க முன்னோடி, மற்றும் இதழாளர் ஆவார்.  
## தொடக்க வாழ்க்கை
இன்றைய தமிழ்நாட்டின் சிவகங்கை மாவட்டம், ம‌கிபாலன்ப‌ட்டியில் 15 திசம்பர் 1942 அன்று ஒரு இசுலாமியக் குடும்பத்தில் பிறந்த இவரது இயற்பெயர் பீர் முகமது.  

## கல்வி
பன்னிரண்டு வயதில் தமிழில் புலமை பெற்று பாட்டு இயற்றுமளவுக்குத் தமிழில் புலமை பெற்றார். தன‌து நண்பர்களின் யோசனையின்பேரில் தன்பெயரை தனித்தமிழில் தான் பிறந்த மகிபாலன்பட்டியின் பெயரையும் சேர்த்து மகிபை பாவிசைக்கோ என மாற்றிக் கொண்டார்.  
மகிபாலன்பட்டியில் தொடக்கக் கல்வியை முடித்த இவர், திருப்பத்தூர் நாகப்பா மருதப்பா உயர்நிலைப் பள்ளியில் பள்ளிப்படிப்பை முடித்தார். சென்னை நக்கீரர் கழக திருவள்ளுவர் தமிழ்க் கல்லூரியில் புலவர் பட்டப்படிப்பில் தேர்ச்சி பெற்றார்.  

## இலக்கியப் பணிகள்
துவக்கத்தில் திராவிட இயக்கக் கருத்துகளால் ஈர்க்கப்பட்ட இவர், பின்னாளில் "தமிழ்த்தேசியத் தந்தை" பெருஞ்சித்திரனாரின் தனித்தமிழ் சிந்தனையில் ஈடுபாடு கொண்டார். அதிகாரத்துக்கு எதிரான புரட்சிகர கருத்துகளை எழுதிய இவர், பெருஞ்சித்திரனாரின் *தென்மொழி* ஏட்டின் முகவராகப் பணியாற்றினார்.  

*முஸ்லிம் முரசு*, செம்பரிதி, ஒருமைத் தூதன், வஞ்சி மாலை உள்ளிட்ட பத்திரிகைகளில் பொறுப்பாசிரியராகவும் இருந்தார்.  

சிறுகதை, திரைக்கதை, புதினம், நாடகம், கட்டுரை, திறனாய்வு எனப் பல்துறைகளிலும் தன் பங்களிப்பை வழங்கியுள்ளார்.  

## பொதுவாழ்வு
கல்லூரி காலத்தில் இந்தித் திணிப்பு எதிர்ப்புப் போராட்டம் உள்ளிட்ட பல்வேறு போராட்டங்களில் பங்கேற்று சிறை சென்றுள்ளார். தனித்தமிழ் இயக்கச் செயல்பாடுகளினால் 1960களில் கருநாடக மாநிலத் தலைநகர் பெங்களூரில் குடியேறினார். அங்கு தமிழ் மொழி பாதுகாப்பு போராட்டங்களையும், தமிழர் நலப் போராட்டங்களையும் முன்னின்று நடத்தியுள்ளார்.  

பெரியார், பெருஞ்சித்திரனார், பாரதிதாசன் உள்ளிட்ட தமிழக ஆளுமைகள் மட்டுமில்லாமல் பெருஞ்சித்திரனார் வழியே தமிழீழ விடுதலைப் புலிகள் அமைப்பின் மூத்த தலைவர்களான வேலுப்பிள்ளை பிரபாகரன், ஆன்டன் பாலசிங்கம், சு. ப. தமிழ்ச்செல்வன் உள்ளிட்டோருடன் நெருக்கமான நட்பைக் கொண்டிருந்தார். நடிகர் ராஜ்குமாரை சந்தனக் கடத்தல் வீரப்பன் கடத்தியபோது அவரை மீட்கப் பெரிதும் உதவினார். தன்மான தமிழர் பேரவை, தனித் தமிழ் சேனை உள்ளிட்ட‌ கர்நாடக தமிழ் அமைப்புகளின் நிறுவனத் தலைவராகவும் இயங்கினார்.  

## மறைவு
நவம்பர் 2016-இல் உடல்நலக் குறைவு ஏற்பட்டதால் பெங்களூரில் உள்ள தனியார் மருத்துவமனையொன்றில் சேர்க்கப்பட்டார். எனினும் மருத்துவம் பலனளிக்காமல் 13 திசம்பர் அன்று மாலையில் தன் 84-ஆம் அகவையில் காலமானார்.  

பொதுமக்கள் அஞ்சலி செலுத்துவதற்காக அவர் பிறந்தநாளான திசம்பர் 15 அன்று காலை முதல் பிற்பகல் 2.30 வரை லிங்கராசாபுரத்தில் வைக்கப்பட்ட அவர் உடல், அதன்பின் ஊர்வலமாகக் கொண்டுசெல்லப்பட்டு அலசூர் திருவள்ளுவர் சிலை அருகே இறுதி அஞ்சலிக்காக வைக்கப்பட்டது. அங்கிருந்து லட்சுமிபுரத்தில் உள்ள கல்லறைக்குக் கொண்டு செல்லப்பட்டுத் தமிழ் முறைப்படி அடக்கம் செய்யப்பட்டது.
# தஞ்சாவூர் தஞ்சபுரீஸ்வரர் கோயில்


**தஞ்சாவூர் தஞ்சபுரீஸ்வரர் கோயில்** என்பது தஞ்சாவூர் - கும்பகோணம் சாலையில் கரந்தட்டாங்குடியை அடுத்துள்ள வெண்ணாற்றங்கரை பகுதியில் அமைந்துள்ளது.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## இறைவன், இறைவி
இங்குள்ள இறைவன் தஞ்சபுரீஸ்வரர், இறைவி ஆனந்தவல்லி  

## கோயில் அமைப்பு
மூன்று நிலை ராஜகோபுரத்தைக் கடந்து உள்ளே செல்லும்போது உள்ளே செல்லும்போது கோயிலின் வலப்புறத்தில் வள்ளி தெய்வானையுடன் கூடிய முருகன் சன்னதியும், இடப்புறத்தில் ஐயப்பன் சன்னதியும் உள்ளன.திருச்சுற்றில் ஏழு லிங்க பானங்கள், தட்சிணாமூர்த்தி, கஜலட்சுமி, சரஸ்வதி ஆகியோர் உள்ளனர். அடுத்து பஞ்ச முக ஆஞ்சநேயர் சன்னதி அம்மன் சன்னதி, வாகனங்கள், நவக்கிரக சன்னதி ஆகியவை உள்ளன.  
கோயிலின் முன் மண்டபத்தில் கொடி மரம், பலிபீடம், நந்தி ஆகியவை உள்ளன. அடுத்துள்ள மண்டபத்தைக் கடந்து செல்லும்போது கருவறைக்கு முன்பாக இரு துவாரபாலகர்கள் உள்ளனர். கருவறைக்கு முன்பாக ஒரு நந்தி உள்ளது. கருவறைக்கு முன்பாக வலப்புறம் விநாயகரும், இடப்புறம் முருகனும் உள்ளனர். கருவறையில் தஞ்சபுரீஸ்வரர் உள்ளார்.  
மூலவர் கருவறையின் முன்பாக வலப்புறம் அம்மன் சன்னதி உள்ளது. அம்மன் சன்னதி அருகே பள்ளியறை உள்ளது. அம்மன் சன்னதிக்கு நேர் எதிராக திருச்சுற்றில் நந்தியும், பலிபீடமும் உள்ளன. அம்மன் சன்னதிக்கு முன்பாக இரு புறமும் துவாரபாலகிகள் உள்ளனர்.  
மூலவர் தேவகோட்டத்தில் துர்க்கையம்மன், பிரம்மா, தட்சிணாமூர்த்தி, நடராஜர் ஆகியோர் உள்ளனர். அருகே சண்டிகேஸ்வரர் சன்னதி உள்ளது.  
இந்த கோயில் அரண்மனை தேவஸ்தானத்தைச் சார்ந்தது.  

## குடமுழுக்கு
11.9.2000இல் குடமுழுக்கு நடைபெற்றதற்கான கல்வெட்டு கோயிலில் உள்ளது. 6 பிப்ரவரி 2022இல் இக்கோயிலின் குடமுழுக்கு நடைபெற்றுள்ளது.
# அமைடு ஒடுக்கம்

**அமைடு ஒடுக்கம்** *(Amide reduction)* என்பது ஓர் அமைடை அமீன் அல்லது ஓர் ஆல்டிகைடு வேதி வினைக்குழுவாகக் குறைக்கும் கரிம வேதியியல் வினையாகும்  

## வினையூக்க ஐதரசனேற்றம்

அமைடுகளை அமீன்களாக ஒடுக்கம் செய்ய வினையூக்க ஐதரசனேற்ற வினை பயன்படுத்தப்படுகிறது. பெரும்பாலும் உயர் ஐதரசனேற்ற அழுத்தமும்,வினை வெப்பமும் இருந்தால் இவ்வினை மிகுபயன் அளிப்பதாக இருக்கும். அதாவது வளிமண்டல அழுத்தம் 197 அளவும் வெப்பநிலை 200 பாகை செல்சியசு வெப்பநிலைக்கு மிகுதியாகவும் இருக்க வேண்டும். தாமிர குரோமைட்டு, இரீனியம் மூவாக்சைடு, இரீனியம்(VII) ஆக்சைடு போன்ற தெரிவு செய்யப்பட்ட வினையூக்கிக்ள் வினையில் பயன்படுத்தப்படுகின்றன.  

## வினையூக்கி அல்லாத அமீன் பாதை

இலித்தியம் அலுமினியம் ஐதரைடு அல்லது டெட்ரா ஐதரோ பியுரானும் மெத்தனாலும் கலந்த கலப்புக் கரைப்பான்களில் உள்ள இலித்தியம் போரோ ஐதரைடு போன்ற உலோக ஐதரைடுகள் வினையைப் பாதிக்கும் ஒடுக்கும் முகவர்களாகச் செயல்படுகின்றன  

:
# தஞ்சாவூர் வீரநரசிம்மப் பெருமாள் கோயில்



**தஞ்சாவூர் வீரநரசிம்மப் பெருமாள் கோயில்** தஞ்சாவூரில் அமைந்துள்ள வைணவக்கோயிலாகும்.இக்கோயிலை மேல நரசிங்கப்பெருமாள் என்றும் அழைப்பர்.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## அமைவிடம்
தஞ்சாவூர் கும்பகோணம் சாலையில் கரந்தட்டாங்குடியை அடுத்துள்ள வெண்ணாற்றங்கரை பகுதியில் இக்கோயில் அமைந்துள்ளது.  

## அமைப்பு
கோயிலுக்கான வளைவைக் கடந்து உள்ளே செல்லும்போது நுழைவாயில் உள்ளது. நுழைவாயிலை அடுத்து பலிபீடம், கொடி மரம் உள்ளன. அடுத்து கருடாழ்வார் சன்னதி உள்ளது. முன் மண்டபத்திற்கு அடுத்து கருவறை உள்ளது. கருவறையில் வீரநரசிம்மப்பெருமாள் உள்ளார். மூலவர் சன்னதியின் இடப்புறம் ரங்கநாதர், வரதராஜர், விஷ்வக்சேனர், பெரிய நம்பிகள், ஆளவந்தார், ராமானுஜர், மணவாள முனிகள் ஆகியோர் உள்ளனர்.  
திருச்சுற்றில் தஞ்சைநாயகி சன்னதியும், ஆண்டாள் சன்னதியும், திருமங்கையாழ்வார் சன்னதியும் உள்ளன.  
இந்த கோயில் அரண்மனை தேவஸ்தானத்தைச் சார்ந்தது.  

## நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.  

## குடமுழுக்கு
27.1.2002இல் குடமுழுக்கு நடைபெற்றதற்கான கல்வெட்டு கோயிலில் உள்ளது.
# தஞ்சாவூர் மணிகுன்றப்பெருமாள் கோயில்



**தஞ்சாவூர் மணிகுன்றப்பெருமாள் கோயில்** தஞ்சாவூரில் அமைந்துள்ள வைணவக்கோயிலாகும்.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## அமைவிடம்
தஞ்சாவூர் கும்பகோணம் சாலையில் கரந்தட்டாங்குடியை அடுத்துள்ள வெண்ணாற்றங்கரை பகுதியில் இக்கோயில் அமைந்துள்ளது.  

## அமைப்பு
நுழைவாயிலைக் கடந்து உள்ளே செல்லும்போது பலிபீடம், கொடி மரம் உள்ளன. அடுத்து கருடாழ்வார் சன்னதி உள்ளது. முன் மண்டபத்தில் வலப்புறம் கருடாழ்வாரும், இடப்புறம் ஆஞ்சநேயரும் உள்ளனர். அடுத்து கருவறை உள்ளது. கருவறையில் மணிகுன்றப்பெருமாள் உள்ளார். மூலவர் சன்னதியின் இடப்புறம் விருத்தசேனம், உடையார், நம்மாழ்வார் ஆகியோர் உள்ளனர்.மூலவர் சன்னதிக்கு வலப்புறம் வெளியில் அம்புஜவல்லித்தாயார் சன்னதி உள்ளது.  

## நவநீத சேவை
நவநீத சேவையின்போது தஞ்சாவூரிலுள்ள நீலமேகப் பெருமாள், நரசிம்மப் பெருமாள், மணிககுன்றப் பெருமாள், கல்யாண வெங்கடேசப் பெருமாள், மேல ராஜ வீதி நவநீத கிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழ ராஜ வீதி வரதராஜ பெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமப் பெருமாள், மானம்புச்சாவடி நவநீத கிருஷ்ணன், பிரசன்ன வெங்கடேசப் பெருமாள், மேலஅலங்கம் ரெங்கநாத பெருமாள், படித்துறை வெங்கடேசப் பெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.  

## குடமுழுக்கு
16.3.2000இல் குடமுழுக்கு நடைபெற்றதற்கான கல்வெட்டு கோயிலில் உள்ளது.
# தஞ்சாவூர் நீலமேகப் பெருமாள் கோயில்


**தஞ்சாவூர் நீலமேகப் பெருமாள் கோயில்** தஞ்சாவூரில் அமைந்துள்ள வைணவக்கோயிலாகும்.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## அமைவிடம்
தஞ்சாவூர் கும்பகோணம் சாலையில் கரந்தட்டாங்குடியை அடுத்துள்ள வெண்ணாற்றங்கரை பகுதியில் இக்கோயில் அமைந்துள்ளது.  

## அமைப்பு
கோயிலுக்கான நுழைவாயில் சிறிய ராஜகோபுரத்தைக் கொண்டு அமைந்துள்ளது. நுழைவாயிலை அடுத்து பலிபீடம், கொடி மரம் உள்ளன. அடுத்து கருடன் சன்னதி உள்ளது.  
முன் மண்டபத்திற்கு அடுத்து கருவறை உள்ளது. கருவறையில் நீலமேகப்பெருமாள் உள்ளார். மூலவர் சன்னதியின் இடப்புறம் வராகப்பெருமாள், லட்சுமி நரசிம்மர், ஆண்டாள், விஷ்வக்சேனர் ஆகியோர் உள்ளனர். மூலவர் சன்னதியின் வலப்புறம் தாயார் சன்னதி உள்ளது.  
திருச்சுற்றில் வலப்புறம் லட்சுமி ஹயக்ரீவர் சன்னதியும், இடப்புறம் ஆழ்வார், ஆச்சார்யார்கள் சன்னதியும் உள்ளன. இச்சன்னதியில் ஆழ்வார்கள், தேசிகன், ராமானுஜர் சன்னதிகள் தனித்தனியாக அமைந்துள்ளன.  

## நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.  

## குடமுழுக்கு
27.11.1960 மற்றும் 1.11.2009இல் குடமுழுக்கு நடைபெற்றதற்கான கல்வெட்டுகள் கோயிலில் உள்ளன.
# தஞ்சாவூர் ஆட்டுமந்தை அஞ்சல்காரத்தெரு முருகன் கோயில்


**தஞ்சாவூர் ஆட்டுமந்தை அஞ்சல்காரத்தெரு முருகன் கோயில்** தஞ்சாவூர் நகரில் ஆட்டுமந்தை அஞ்சல்காரத் தெருவில் அமைந்துள்ளது.  

## மூலவர்
இங்குள்ள மூலவர் முருகன் நின்ற நிலையில் உள்ளார்.  

## கோயில் அமைப்பு
நுழைவாயிலைக் கடந்து உள்ளே செல்லும்போது கோயிலின் முன் மண்டபத்தில் வடப்புறம் ஐயப்பன் சன்னதியும், இடப்புறம் விஷ்ணுதுர்க்கை சன்னதியும் உள்ளன. மூலவர் சன்னதிக்கு எதிரில் மயில் உள்ளது. கருவறைக்கு வெளியே வலப்புறம் இடும்பனும், இடப்புறம் கணபதியும் உள்ளனர்.  

## திருச்சுற்று
திருச்சுற்றில் நவக்கிரக சன்னதி, பிரகதீஸ்வரர் சன்னதி, பெரிய நாயகி சன்னதி ஆகிய சன்னதிகள் உள்ளன. பிரகதீஸ்வரர் சன்னதிக்கு முன்பாக, பெரிய நாயகி சன்னதிக்கு முன்பாகவும் நந்தியும், பலிபீடமும் உள்ளன. நவக்கிரக சன்னதிக்கு சற்று முன்பாக சண்டிகேஸ்வரரும், கால பைரவரும் உள்ளனர். கருவறை கோஷ்டத்தில் பிரம்ம ஆஞ்சநேயர், பிரம்மா, தட்சிணாமூர்த்தி ஆகியோர் உள்ளனர்.  

## தஞ்சாவூர் அறுபடை வீடு
தஞ்சாவூரில் உள்ள அறுபடைவீடுகளாக மேலஅலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு முருகன் கோயில் (திருச்செந்தூர்) ஆகியவற்றைக் கூறுகின்றனர். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.
# மைசூர் மல்லி (நெல்)


**மைசூர் மல்லி** கருநாடக மாநிலத்தின் பாரம்பரிய நெல் இரகமாக உள்ள இது, தமிழகத்திலும் பரவலாக சாகுபடி செய்யப்பட்டு வருகிறது. மிகவும் பிரசித்தி பெற்ற இந்நெல் வகை, மன்னர்களுக்கு உணவளிப்பதற்காகவே உற்பத்தி செய்யப்பட்ட ஒன்றாக கூறப்படுகிறது. தமிழக காவிரிக் கழிமுகப் பகுதியில் இருமடங்கு மகசூல் கொடுக்கும் மைசூர் மல்லி, நூறு ஆண்டுகளுக்கு மேலாக சேலம், மற்றும் தருமபுரி மாவட்டங்களில் விவசாயிகள் தொடர்ச்சியாக உற்பத்தி செய்துவருகின்றனர்.  

## மருத்துவ குணம்
மைசூர் மல்லி மிகுந்த மருத்துவ குணம் கொண்டதாகவும், சத்து மிகுந்ததாகவும் கருதப்படுகிறது. சாதம் வடித்த கஞ்சி, நோய் எதிர்ப்பு சக்தி கொண்டதாக இருப்பதால், இந்த கஞ்சியை யாரும் வீணாக்குவதில்லை. இதனுடைய பழைய சாதமான நீராகாரம் சுவையும் சத்தும் மிகுந்ததாக இருக்கிறது.  

## மழலையர்க்கு ஏற்றது
குழந்தைகளுக்கு உணவளிக்க ஏற்றதான இந்நெல் இரகம், குழந்தைகளுக்கு எளிதில் சீரணம் ஆவது இந்த இரகத்தின் சிறப்பு. நோய் எதிர்ப்பு சக்தியுடன் இருப்பதால், குழந்தைகள் ஆரோக்கியமாகவும் சுறுசுறுப்பாகவும் இருக்க உதவுவதாக கூறப்படுகிறது. மேலும் குழந்தைகளுக்கு உணவளிக்கவே பெரும்பாலான நகரவாசிகள் மைசூர் மல்லி அரிசியை விரும்பி வாங்குகிறார்கள்.  

மன்னர்கள் மிகவும் விரும்பி சாப்பிட்ட நெல் இரகமாக இருந்தபோதும், சாதாரண குடிமகனும் இந்த இரகத்தை சாப்பிடும் வகையில் தமிழக உழவர்கள் உற்பத்தி செய்து வழங்கி வருவது குறிப்பிடத்தக்கது.  

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
# வில் யாழ்

**வில் யாழ்** என்பது வில் வடிவில் அமைந்த யாழ் ஆகும். இது ஏழு, ஒரே அளவான, வில் போன்று வளைக்கப்பட்ட மரக் கொம்புகளையும், மர நார்களை நாணாகவும் கொண்டு அமைக்கப்பட்டிருக்கும். மரக் கொம்பாக குமிழ மரமும் (*Gmelina asiatica*), மர நாராக மரள் மருள் (*Sansevieria roxburghiana*) மரத்தின் நாரும் பயன்படுத்தப்பட்டன.  

பெரும்பாணாற்றுப்படையில் வில் யாழ் பற்றிய குறிப்பு:  
<blockquote>... இன்றீம் பாலை முனையிற் குமிழின்  
புழல்கோட்டுத் தொடுத்த மரல்புரி நரம்பின்  

வில்யாழ் இசைக்கும் விரலெறி குறிஞ்சிப் ...  
</blockquote>
# வத்தல் மலை



**வத்தல் மலை** (*Vathalamalai*) என்பது தமிழ்நாட்டின் தருமபுரி மாவட்டத்தில் உள்ள ஒரு மலையாகும். கடல் மட்டத்திலிருந்து சுமார் 3000 அடி உயரத்தில் உள்ள இம்மலை தர்மபுரி நகரில் இருந்து 25 கிலோ மீட்டர் தொலைவில் இருக்கிறது. இம்மலையில் சின்னாங்காடு, பால்சிலம்பு, பெரியூர், ஒன்றிக்காடு, கொட்லாங்காடு, மண்ணாங்குழி, குழியனூர்-பெரியூர், நாயக்கனூர் உள்ளிட்ட கிராமங்கள் உள்ளன. இவை கொண்டகரஅள்ளி ஊராட்சியைச் சேர்ந்தவை. பல ஆண்டுகளாக இந்த மலைக்குச் செல்ல சாலைவசதி இல்லாத நிலை நீடித்துவந்த நிலையில், 2013-ஆம் ஆண்டு பூமரத்தூர் அடிவாரத்தில் இருந்து ஏழு கிலோமீட்டர் தொலைவுக்கு 15 கொண்டை ஊசி வளைவுகளுடன் மலைப்பாதை அமைக்கப்பட்டது.  

## மக்கள் வகைப்பாடு
2011 மக்கள் தொகை கணக்கெடுப்பின்படி வத்தல் மலையில் 371 வீடுகள் உள்ளன. இதன் மொத்த மக்கள் தொகையானது 1733 ஆகும். இதில் பெண்களின் எண்ணிக்கை 841 என்றும், ஆண்களின் எண்ணிக்கை 892 என்றும் உள்ளது. மொத்த மக்களிளில் எழுத்தறிவு பெற்றவர் விகிதம் 33.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## தொழில்
இம்மக்களின் முதன்மைத் தொழில் வேளாண்மை மற்றும் கால்நடை வளர்ப்பு ஆகும். இம்மலை விவசாயிகள் பாரம்பரியமாக தினை, கேழ்வரகு, சாமை, போன்ற சிறுதானியங்களையும், கடுகு, அவரை போன்ற பயிர்களையும் சாகுபடி செய்துவருகின்றனர். வத்தல் மலையில் ஆண்டின் பெரும்பகுதி நாட்களில் குளிர்ந்த காலநிலை நிலவுவதால், காபி சாகுபடிக்கு ஏற்றதாக உள்ளதால் இம்மலை மக்களை மாவட்ட நிர்வாகம் காபி சாகுபடியில் ஈடுபட அறிவுறுத்தியது. இதன்படி 2011 ஆம் ஆண்டு மலைவாழ் மக்கள் பொருளாதார மேம்பாட்டு திட்டத்தின் கீழ் ரூ 15 இலட்சம் ஒதுக்கீடு செய்து, அத்திட்டத்தின்படி விவசாயிகளின் 100 ஏக்கர் பரப்பளவுள்ள நிலத்தில் காபி செடி நடவு செய்யப்பட்டது. இந்தப் பரப்பளவு வளர்ந்து 2018 ஆண்டு காலகட்டத்தில் 250 ஏக்கர் பரப்பளவில் காபி பயிரிடப்படுகிறது. இந்த காபி பயிரில் ஊடுபயிராக ஆரஞ்சு, மிளகு, சில்வர் ஓக் போன்றவற்றையும் நட்டு வளர்த்து வருகின்றனர்.
# உறையூர் சுருட்டு

**உறையூர் சுருட்டு** திருச்சி மாவட்டம் திருச்சி அருகேயுள்ள உறையூர் சுருட்டு தயாரிப்பிற்கு புகழ் பெற்ற இடமாகும்.  

## செய்முறை
நெல்லைப்போல புகையிலையை நடவு செய்தபின் தொடர்ந்து கவனித்துவரவேண்டும். அறுவடையின்போது ஒன்றோடொன்று இணையாமல் பார்த்துக்கொள்ளவேண்டும். அறுவடை செய்தபின் புகையிலையை காயவைப்பர். மூன்று நாள் கழித்து அதனைப் பார்க்கும்போது நிறம் மாறியிருக்கும். பின்னர் இவை கிடங்கில் பாதுகாக்கப்படும். அத்துடன் தேவையான அளவு பனை வெல்லத்தைக் கலந்து சுருட்டு தயாரிக்கப்படுகிறது. நான்கு மாதங்களுக்கு அதனுடைய தன்மை மாறாமல் இருக்க மூன்று நாளுக்கொரு முறை இடம் மாற்றி வைக்கப்படுகிறது. சிறியது முதல் மூன்றரை அங்குலம் வரை அளவில் தயாரிக்கப்படுகிறது.  

## ஏற்றுமதி
பல்வேறு நாடுகளுக்கு சுருட்டு இங்கிருந்து ஏற்றுமதி செய்யப்படுகிறது. பிரிட்டன் பிரதமர் வின்ஸ்டன் சர்ச்சிலுக்கு அவானாவில் இருந்து சுருட்டு தருவிக்கபட்டு வந்தது. இரண்டாம் உலகப் போரின் போது அவானாவில் இருந்து வரும் கப்பல்கள் நாசிப் படைகளால் தடுக்கப்பட்டன. அதன்பிறகு உறையூர் சுருட்டுகள் சர்ச்சிலுக்கு அனுப்பப்பட்டன. இந்தச் சுருட்டுகள் அவருக்குப் பிடித்துப் போயின. இதன் பிறகு ஐரோப்பிய நாடுகளில் உறையூர் சுருட்டு பிரபலமடைந்தது. திருச்சிராப்பள்ளி சுருட்டு என்பது உறையூர் சுருட்டைக் குறிப்பதாகும்.  

## ஊரால் சிறப்பு
இவ்வாறே மணப்பாறை முறுக்கு, காங்கேயம் காளை, திண்டுக்கல் பூட்டு போன்றவை ஊரின் பெயரால் சிறப்பினைக் கொண்டுள்ளன.
# பேரி யாழ்


**பேரி யாழ்** என்பது பழைமையான யாழ் ஆகும். இது சிலப்பதிகார காலத்திற்கு முன் தமிழ்நாட்டின் பயன்படுத்தப்பட்டது. இது ஆயிரம் நரம்புகளைக் கொண்டது. ஆயிரம் நரம்பு உள்ள யாழ் ஆதியாழ் எனப்படும்.  

மலைபடுகடாம் குறிப்பிடும் பேரி யாழ் பற்றிய குறிப்பு:  
<blockquote>மடந்தை மாண்ட நுடங்கெழில் ஆகத்து  
அடங்குமயிர் ஒழுகிய அவ்வாய் கடுப்ப  

அகடுசேர்பு பொருந்தி அளவினில் திரியாது  

கவடுபடக் கவைஇய சென்றுவாங் குந்தி  

நுணங்கர நுவறிய நுண்ணீர் மாமைக்  

களங்கனி யன்ன கதழ்ந்துகிளர் உருவின்  

வணர்ந்தேந்து மருப்பின் வள்ளுயிர்ப் பேரியாழ்</blockquote>
# தஞ்சாவூர் மேல அலங்கம் சுப்பிரமணியர் கோயில்



**தஞ்சாவூர் மேல அலங்கம் சுப்பிரமணியர் கோயில்** என்பது தஞ்சாவூர் நகரில் மேல அலங்கம் பகுதியின் வட புறத்தில் அமைந்துள்ள ஒரு முருகன் கோயில் ஆகும்.  

## மூலவர்
இங்குள்ள மூலவர் முருகன் வள்ளி தெய்வானையுடன் நின்ற நிலையில்உள்ளார்.  

## கோயில் அமைப்பு
கோயிலில் மூன்று நிலை ராஜகோபுரம் உள்ளது. பலிபீடம், கொடி மரம், மயில் ஆகியவை அடுத்து கருவறை உள்ளது.திருச்சுற்றில் விசுவநாதர், விசாலாட்சி, நவக்கிரக சன்னதிகள் உள்ளன.  

## சிறப்பு
கி.பி.1757ஆம் ஆண்டைச் சேர்ந்த, மராட்டிய மன்னர் பிரதாப சிம்மர் காலத்திய, செப்பேடு இக்கோயிலில் உள்ளது. சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.
# மகர யாழ்

**மகர யாழ்** அல்லது **மகர வீணை** என்பது பண்டைய யாழ் ஆகும். இது யவனபுரம் எனப்படும் கிரேக்க நாட்டிலிருந்து தமிழ்நாட்டிற்குக் கொண்டு வரப்பட்டதாகக் கருதப்படுகின்றது.  

மணிமேகலையில் மகர யாழ் பற்றிய குறிப்பு:  
<blockquote>தகரக் குழலாள் தன்னொடு மயங்கி  
மகர யாழின் வான்கோடு தழீஇ  

வட்டிகைச் செய்தியின் வரைந்த பாவையின்  

எட்டி குமரன் இருந்தோன் றன்னை  
</blockquote>
# சூரக்கோட்டை பரமநாத அய்யனார் கோயில்

**சூரக்கோட்டை பரமநாத ஐயனார் கோயில்** தஞ்சாவூர் மாவட்டத்தில் தஞ்சாவூர் அருகே அமைந்துள்ள ஐயனார் கோயில்களில் ஒன்றாகும்.  

## அமைவிடம்
இக்கோயில் தஞ்சாவூருக்குத் தென்கிழக்கே 8 கி.மீ. தொலைவில் அமைந்துள்ளது.  

## மூலவர்
தமிழ்நாட்டில் கிராமப்புறக் காவல் தெய்வங்களாக அந்ந்த ஊரில் எல்லையில் யானையையும், குதிரையையும், மதுரைவீரனையும் கொண்டு ஐயனார் கோயிலும், பிடாரியம்மன் கோயிலும், விநாயகர் கோயிலும் காணப்படுவதுண்டு. இங்குள்ள மூலவர் பரமநாத ஐயனார், பூரணை புஷ்கலையுடன் ஒரு காலை மடக்கியபடி அமர்ந்த நிலையில் உள்ளார்.  

## பிற சிலைகள்
மதுரை வீரன், பொம்மி மற்றும் வெள்ளையம்மாளுடன் சன்னதியில் எழுந்தருளியுள்ளார். இக்கோயிலில் முனீசுவரன், பேச்சியம்மன், நாகப்பன் முதலியோர் சன்னதிகள் உள்ளன. கன்னிமூலையில் மங்கள விநாயகரும் உள்ளனர்.
# குழியடிச்சான் (நெல்)



**குழியடிச்சான்** அல்லது **குழி வெடித்தான்** (*Kuzhiyadichan*) ﻿பாரம்பரிய நெல் வகைகளில் வறட்சிக்கு அஞ்சாத இரகமாக அறியப்பட்ட இது, கடும் வறட்சியையும் தாங்கி வளர்ந்து மகசூல் தரக்கூடிய நெல் இரகமாகும். மழை, மற்றும் ஆழ்குழாய் கிணற்றை நம்பி சாகுபடி செய்தும், மற்றும் தண்ணீர் இன்றியும் வறட்சியைத் தாங்கி வளர்ந்து மகசூல் தரும் நெல் இரகமாகும். ஐப்பசி மாதத்தில் (அக்டோபர்) நேரடி விதைப்புக்கு ஏற்ற நெல் வகையான இது, பயிர் நன்கு வளர்ந்து தை (சனவரி) மாதம் அறுவடைக்கு வந்துவிடக்கூடியது. முளைப்புக்கு பின்னர் ஒரு மழையில் அறுவடைக்கு வரும் திறன்கொண்டது.  

## பெயர் மரபு
குழிநீரைக் கொண்டு துளிர்விட்டுத் தூர் (நெற்கதிர்) வெடிப்பதால், இந்நேல்லுக்கு, **குளிகுளிச்சான்** என்றொரு பெயரும் உண்டு. 110 நாட்களில் அறுவடைக்கு தயாராகக்கூடிய இந்நெல் இரகம், நான்கடி உயரம்வரை வளரும். பொன் நிறமான இந்த நெல் வகை, சிகப்பு அரிசியுடனான, மோட்டா (தடித்த) அரிசி முட்டை வடிவத்தில் இருக்கும்.  

## சாகுபடி முறை
இவ்வகை நெல்லை, நடவு செய்யும் முன்பாக தொழு உரம், பசுந்தாள் உரச்செடிகளான காவாலை, தக்கைப் பூண்டு (*Sesbania*), சஸ்பேனியா, டேஞ்சா போன்றவற்றை நிலத்தில் இட்டு உழவு செய்யலாம். இவ்வாறு செய்தால் நிலத்தின் மண்வளம் கூடுவத நுண்ணுயிர்கள் பெருகி, ஏற்கெனவே, உள்ள ரசாயன தாக்கத்தை மாற்ற முடியும். இயற்கைச் சீற்றங்களைத் தாங்கி வளரும் இயல்புடைய இது, சாயும் தன்மையற்றது. விதை யாகவும், மற்றும் அரிசியாகவும் விற்பனை ஏற்ற இந்த நெல் ஏக்கருக்கு குறைந்தது 20 மூட்டைவரை மகசூல் கிடைக்ககூடியதாகும்.  

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
# அக்ரைலேட்டு

**அக்ரைலேட்டுகள்** *(Acrylates)* என்பவை அக்ரைலிக் அமிலத்தினுடைய உப்புகள், எசுத்தர்கள், இணை காரங்கள் மற்றும் அவற்றின் வழிப்பொருட்கள் ஆகும். அக்ரைலிக் அமிலம் 2-புரோப்பனாயிக் அமிலம் என்றும் அறியப்படுவதால் அக்ரைலேட்டுகள் புரோப்பேனோயேட்டுகள் என்றும் அழைக்கப்படுகின்றன. அக்ரைலெட்டு அயனி CH2=CHCOO−. என்ற மூலக்கூற்று வாய்ப்பாட்டால் குறிக்கப்படுகிறது. அக்ரைலேட்டுகளில் நேரடியாக கார்பனைல் கார்பனுடன் இரண்டு கார்பன் அணுக்கள் இரட்டைப் பிணைப்புகளால் இணைந்த வினைல் தொகுதிகளைக் கொண்டுள்ளன.  

## பயன்

அக்ரைலேட்டுகளும் மெத்தக்ரைலேட்டுகளும் பலபடிநெகிழிகளில் பொதுவான ஒற்றைப் படிகளாகும். மெத்தக்ரைலிக் அமிலத்தின் உப்புகளும் எசுத்தர்களும் மெத்தக்ரைலேட்டுகள் எனப்படுகின்றன. அக்ரைலேட்டு பலபடிகளை உருவாக்குவதில் இவை முக்கியப்பங்கு வகிக்கின்றன. இரட்டைப் பிணைப்புகள் உயர் வினைத்திறன் கொண்டவை என்பதால் அக்ரைலேட்டுகள் எளிதில் பலபடியாகின்றன.  
சமீபத்தில், அக்ரைலேட்டு-சார்பு பன்முக சில்படிம சில்செசுகியுவாக்சைம்களின் கரிம-கனிம கலப்பு மீநுண் கட்டுருப்புத் தொகுதிகள் எஇமையாகத் தயாரிக்கப்பட்டு அவற்ரின் தூய்மையான நிலையில் பிரிக்கப்பட்டன. கலப்பு பலபடி மீநுண் தொகுப்புகள் தயாரிப்பதற்கு இவை மிகப்பயனுள்ள ஒற்றைப் படிகளாகும் .  

## உற்பத்தி

அக்ரைலிக் அமிலத்துடன் தொடர்புடைய ஆல்ககாலை ஒரு வினையூக்கியின் முன்னிலையில் வினைபுரியச் செய்து அக்ரைலேட்டு தயாரிக்கப்படுகிறது. மெத்தனால் எத்தனால் போன்ற கீழ்நிலை ஆல்ககால்களுடன் 100-120 ° செல்சியசு வெப்பநிலையில் வினைபுரியும் பொழுது பலபடித்தான் வினையூக்கிகள் (நேர் மின்னயனி மாற்றிகள்) பயன்படுத்தப்படுகின்றன. என்– பியூட்டனால்,2-எத்தில்யெக்சனால் போன்ற உயர் ஆல்ககால்கள் வினைபுரியும் பொழுது ஒருபடித்தான நிலையில் கந்தக அமிலம் வினையூக்கியாகச் செயல்படுகிறது. உயர் ஆல்ககால்களின் அக்ரைலேட்டுகளையும், கீழ்நிலை எசுத்தர்களை தைட்டானியம் ஆல்ககாலேட்டுகள் அல்லது கரிம வெள்ளீயச் சேர்மங்கள் (உதாரணம்:டைபியூட்டைல்வெள்ளீயம் டைலாரேட்டு) வினையூக்கியைப் பயன்படுத்தி உருமாற்ற எசுத்தராக்கல் வினை மூலமாக தயாரிக்க முடியும் .  

## இயற்கையில் தோற்றம்

முன்னுயிரிகள் போன்ற ஓரணு இரைவிழுங்கிகளிடமிருந்து பாதுகாத்துக் கொள்ள கடல்மிதவைத் தாவரங்கள் இதைப் பயன்படுத்த அறிவுறுத்தப்பட்டுள்ளது. தாக்கப்படும் பொழுது இவற்றில் டைமெத்தில்சல்போனியோபுரோப்பியோனேட்டு லையேசு உடைந்து டைமெத்தில்சல்போனியோபுரோப்பியோனேட்டு மற்றும் அக்ரைலேட்டு சேர்மங்களாக மாறுகிறது.
# பட்டறைப் பெரும்புதூர் தொல்லியற் களம்

**பட்டறைப் பெரும்புதூர் தொல்லியற் களம்** என்பது திருவள்ளூரில் இருந்து திருத்தணி செல்லும் சாலையில் 12 கிலோ மீட்டர் தொலைவில் உள்ளது.  

பட்டறைப் பெரும்புதூரில் நடந்த  
அகழ்வாராய்ச்சியில் 30 ஆயிரம் ஆண்டுகளுக்கு முன்பே இப்பகுதியில் மனிதர்கள் வாழ்ந்ததற்கான தடயங்கள் கிடைத்துள்ளன. மேலும், உலகம் முழுக்க தமிழர்கள் கொண்டிருந்த வணிகத் தொடர்புகளுக்கான சான்றுகளும் தமிழர்கள் வணிகச் சிறப்பை பறை சாற்றுகின்றன.  
## அகழ்வாராய்ச்சி நடைபெற்ற இடங்கள்
கொற்றலை ஆற்றுப் படுகையிலிருந்து சிறிது தூரத்தில் பட்டறைப் பெரும்புதூரில் உள்ள ஆனைமேடு, நத்தமேடு, இருளந்தோப்பு ஆகிய இடங்களில் மொத்தம் 12 ஆய்வுக் குழிகள் தோண்டப்பட்டு இந்த ஆய்வு மேற்கொள்ளப்பட்டது.  

## மக்கள் வாழ்ந்த காலம்
தமிழ்நாட்டில் கிடைத்துள்ளவற்றிலேயே மிக அரிதாக கற்காலத்தைச் சேர்ந்த பொருட்களும் இந்த அகழ்வாய்வில் கிடைத்துள்ளன.அதன் அடிப்படையில் பார்த்தால் இப்பகுதியில் 30 ஆயிரம் ஆண்டுகளாக தொடர்ச்சியாக மனித இனம் வாழ்ந்து வருவதற்கான சாத்தியக்கூறுகள் இருப்பதாக அகழ்வாராய்ச்சியாளர்கள் கருதுகின்றனர்.  
.  
## அகழ்வாராய்ச்சியில் கிடைத்த பொருட்கள்
பழங்கற்காலத்தைச் சேர்ந்த இரு பக்க முனையுடைய கத்தி, புதிய கற்காலத்தைச் சேர்ந்த கோடாரிகள், சாம்பல் நிற மண்பாண்ட ஓடு, ரோமானிய மட்பாண்ட வகையான ரௌலட் மட்பாண்ட ஓடு, 23 உறைகளைக் கொண்ட உறை கிணறு,செப்புப் பொருட்கள், கல் மணிகள், யானைத் தந்தத்தால் ஆண ஆபரணம், தமிழ் பிரம்மி எழுத்துக் கொண்ட பானை ஓடுகள், கூம்பு வடிவ ஜாடிகள் ஆகியவை இங்கே கிடைத்திருக்கின்றன.  

## ரோமானியர்களுடன் வர்த்தகம்
ரோமானிய மட்பாண்ட வகைகள் கிடைத்திருப்பதால் சங்ககாலத்தில் இந்த இடம் ரோமானியர்களுடன் வர்த்தகம் மேற்கொண்டிருக்கக்கூடிய ஒரு வர்த்தக மையமாக இருந்திருக்கக்கூடும் என அகழ்வாராய்ச்சியாளர்கள் கருதுகின்றனர்.
# வல்லம் மாதவயோக நரசிம்மப்பெருமாள் கோயில்


**வல்லம் மாதவயோக நரசிம்மப்பெருமாள் கோயில்** தஞ்சாவூர் அருகே உள்ள வல்லம் பகுதியில் உள்ள வைணவக்கோயிலாகும்.  

## அமைவிடம்
தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது. இக்கோயிலுக்கு அருகில் வஜ்ஜிரேசுவரர் கோயில் என்ற சிவன் கோயில் உள்ளது.  

## சிறப்பு
விக்கிரம சோழ மன்னர் காலத்தில் அமைக்கப்பட்டதால் விக்கிரம சோழ விண்ணகரம் என்ற பெயர் பெற்றதாகக் கல்வெட்டுச் செய்திகள் கூறுகின்றன. நரசிம்மர் சன்னதியின் சிறப்பின் காரணமாக இக்கோயில் மாதவயோக நரசிம்மப்பெருமாள் கோயில் என்றழைக்கப்படுகிறது. கோயிலின் நுழைவாயிலுக்கு முன்பாக கோயில் வளைவு உள்ளது. மூலவர் சன்னதி விமானம் சற்று பெரிய அளவில் உள்ளது. திருச்சுற்றில் கொடி மரம், பலிபீடம் ஆகியவை உள்ளன. அவை மாதவப் பெருமாள் சன்னதியை நோக்கிய நிலையில் காணப்படுகின்றன.  

## அமைப்பு
மாதவப்பெருமாள், ஸ்ரீதேவி, பூதேவியுடன் கிழக்கு நோக்கிய நிலையில் அமர்ந்த கோலத்தில் உள்ளார். அமர்ந்த கோலத்தில் யோக நரசிம்மர் உள்ளார். திருச்சுற்றில் ஆழ்வார் சன்னதிகளும், ஆண்டாள் சன்னதியும் உள்ளன. கோயிலுக்குக் கிழக்கே கௌதம தீர்த்தம் உள்ளது. திருச்சுற்றில் ராகு, கேது சன்னதி, சக்கர கணபதி மற்றும் நர்த்தன கணபதி சன்னதி, ஆஞ்சநேயர் சன்னதி, ராமர், சீதை, லட்சுமணர் சன்னதி, அய்யப்பன் சன்னதி, வாகுளாதேவி தாயார் சன்னதிகளும் காணப்படுகின்றன.ஆழ்வார் சன்னதியில் தேசிகன், நம்மாழ்வார், ராமானுஜர், திருமங்கையாழ்வார் உள்ளனர்.
# அல் ஷமா பள்ளிவாசல், காசா


**அல் ஷமா பள்ளிவாசல்** (Al-Shamah Mosque) அல்லது **பாபத் தாரும் பள்ளிவாசல்** என்பது பலத்தீன் நாட்டின் காசா நகரில் ஹேய் அல் நஜரய்ன் பகுதியில் உள்ள பழமையான வரலாற்றுச் சிறப்புமிக்க பள்ளிவாசல் ஆகு‌ம். இப்பள்ளிவாசலில் மினார் இல்லை.  

## வரலாறு
இது மம்லுக் அரசின் காசா பகுதிக்கான ஆளுனர் சன்ஜார் அல் ஜாவ்லி என்பவரால் கி.பி.1315 மார்ச் 8 இல் கட்டப்பட்டது.  

பள்ளிவாசலில் உள்ள கல்வெட்டுக் குறிப்பின்படி இந்த பள்ளிவாசல் மாம்லுக் சுல்தான் அல்-நசீர் முகமதுவின் ஆட்சியில் காசா ஆளுநர் அல் ஜாவ்லியால் கட்டப்பட்டது. பின்பு 1799 இல் நெப்போலியன் படையெடுப்பின் போது அழிக்கப்பட்டது. 14 ஆம் நூற்றாண்டில் கட்டப்பட்ட, அல்-ஷமா பள்ளிவாசல் பல தடவை மீட்டமைவுகள் மூலம் பழுது பார்க்கப்பட்டது.  

## வரலாற்று ஆய்வாளர்கள் குறிப்புகள்
- கி.பி.1315 இல் இப்னு பதூதா எனும் வரலாற்று ஆய்வாளரின் கூற்று வருமாறு: "காசா நகரில் அழகான வெள்ளிக்கிழமை தொழுகைக்கான பள்ளிவாசல் அமீர் அல்-ஜாவ்லி அவர்களால் கட்டப்பட்டு இருந்தது. அது விமர்சையாக கட்டப்பட்ட, நேர்த்தியான கட்டிடம் ஆகு‌ம்.அதன் பிரசங்க பகுதியில் வெள்ளை பளிங்கு கற்கள் இருந்தது".
- 15 ஆம் நூற்றாண்டை சார்ந்த அல் சகாவி எனும் வரலாற்று ஆய்வாளரின் கூற்று வருமாறு: "கி.பி.1440 இல் அல் ஷாமா பள்ளிவாசலின் இமாமாக கதீப் யூசுப் அல் காஜி அவர்கள் இருந்தார்கள்".
# துபாய் இஸ்லாமிய வங்கி


**துபாய் இஸ்லாமிய வங்கி** (Dubai Islamic Bank (DIB) என்பது துபாயைச் சேர்ந்த ஒரு  இஸ்லாமிய வங்கி ஆகும் இது 1975 இல் துவக்கப்பட்டது. இதுவே முதலில் துவக்கப்பட்ட இஸ்லாமிய வங்கி ஆகும். இதன் அனைத்து நடைமுறைகளும் இஸ்லாமிய கொள்கைகளுடன் இணைக்கப்பட்டது மற்றும் ஐக்கிய அரபு எமிரேட்சின் மிகப்பெரிய இஸ்லாமிய வங்கியாகவும் உள்ளது.  

து இ வங்கி ஒரு பொது கூட்டுப் பங்கு நிறுவனம் ஆகும், மேலும் இதன் பங்குகள் துபாய் நிதிச் சந்தையில் பட்டியலிடப்பட்டுள்ளது. வங்கி தற்போது எமிரேட்டில் 62 கிளைகளுடன் செயல்படுகிறது. இந்த வங்கியின் இயக்குநர் குழுவின் தலைவராக  முகமது அல் ஷெய்பானி உள்ளார். வங்கித் தலைவராக அட்னான் சில்வான் உள்ளார்.  

து இ வங்கி பாக்கிஸ்தானில், 62 முக்கிய நகரங்களில் 175 கிளைகளைக் கொண்டு இயங்கிவருகிறது.  

## நிதித் தகவல்கள்
| மொத்த சொத்துகள் | 30,613,361
!22,778,319 | 19,587,790 |  |  |
| --- | --- | --- | --- | --- |
| பங்குதாரர் ஈக்விட்டி | 2,687,419 | 1,548,180 | 1,473,986 |  |
| NIAT | 461,003 | 234,456 | 159,798 |  |
| ஈவுத்தொகை | NA | 150,000 | 100,000 |  |
| சொத்து வளர்ச்சி | 34.40% | 16.23% | 27.81% |  |
| ஆதாய வளர்ச்சி | 96.64% | 46.72% | 4.77% | } |

## பாக்கித்தான்
துபாய் இஸ்லாமிய வங்கிக்குச் சொந்தமான வங்கியான துபாய் இஸ்லாமிய வங்கி பாக்கிஸ்தான் லிமிடெட் (DIBPL) என்ற வங்கி பாக்கிஸ்தானை சார்ந்து இயங்கிவரும் வங்கியாகும். மேலும் இந்த இஸ்லாமிய வங்கி  நிபுணத்துவம் கொண்ட முன்னணி வங்கிகளில் ஒன்றாக விளங்குகிறது. இந்த வங்கி 2006 ஆம் ஆண்டு முதல் செயற்பட்டு வருகிறது.
# குங் பூ பாண்டா 3


***குங்பூ பாண்டா 3 *** என்பது 2016இல் வெளியான ஓர் சீன- அமெரிக்க அனிமேசன், அதிரடி, நகைச்சுவை, சண்டைக் கலைத் திரைப்படம் ஆகும். இத்திரைப்படம் குங்பூ பாண்டா தொடர்த் திரைப்பட வரிசையில் மூன்றாவது முக்கிய தொடர்ச்சி ஆகும். இதில் கதாநாயகனான பூ, தனது தந்தையைக் கண்டுபிடித்து, பல பாண்டாக்கள் வாழும் கிராமத்தில் சென்று பாண்டா வாழ்க்கையைக் கற்றுகொள்வதுடன் மட்டுமன்றி, ஆவியுலகத்தில் இருந்து வந்த முன்னாள் சீனப் போராளியான *கை*யை எவ்வாறு அழிக்கிறார் என்பதே கதையாகும். ஈத்திரைப்படத்தில் குங்பூ கலையைக் க்ற்றுக்கொண்ட உருக்கள் அனவரிலும் தலை சிறந்தவராக இத்திரைப்படக் கதாநாயகன் பூ காட்டப்படுகின்றார்.  

இது டிரீம்வேர்க் அணிமேசன்சுவால் தயாரிக்கப்பட்டு 20ஆம் சென்சுரி பாக்ஸ் மற்றும் தென்கொரிய நிறுவனமான சிஜே என்டர்டெயின்மென்ட் ஆகியவற்றால்வெ ளியிடப்பட்டது. இது ஜோன் ஸ்டேவின்சனால் இயக்கப்பட்டது. இத்திரைப்படக் கதாப்பாத்திரங்களின் குரல்களை ஜேக் பிளாக், டஸ்டின் கொப்மான், ஏஞ்சலினா ஜோலி, இயன் மக்கசென், சேத் ரோகன், லூசி லியு, டேவிட் கோஸ், டுக் கிம், ஜேம்ஸ் காங், ஜாக்கி சான், ஜே. கே. சிம்மன்சு ஆகியோர் வழங்கியுள்ளனர்.
# பியூட்டைல் அக்ரைலேட்டு


| IUPACName = பியூட்டைல் புரோப்-2-யீனோயேட்டு  

| Section1 =  
| Section2 =  
## உயிர் வேதியியல்

சமீபத்திய மாதிரிகளில் பியூட்டைல் அக்ரைலேட்டு கார்பாக்சில் எசுத்தரேசினால் அல்லது குளுட்டாதையோனால் வளர்சிதைமாற்றமடைகிறது. அக்ரைலிக் அமிலம், பியூட்டனால், மெர்காப்டியூரிக் அமிலக் கழிவு (சிறுநீரில் வெளியேற்றப்படும் கழிவு மற்றும் கார்பனீராக்சைடு) ஆகியனவற்ரை இந்நச்சு நீக்க வினை உற்பத்தி செய்கிறது .  

## உற்பத்தி

அசிட்டைலின், 1-பியூட்டைல் ஆல்ககால், கார்பனோராக்சைடு, நிக்கல் கார்பனைல், ஐதரோகுளோரிக் அமிலம் போன்றவை பல்வாறாக வினைகளில் ஈடுபட்டு பியூட்டைல் அக்ரைலெட்டை உருவாக்குகின்றன. பியூட்டனால், மெத்தில் அக்ரைலேட்டு அல்லது அக்ரைலிக் அமிலத்துடன் வினைபுரிந்தும் பியூட்டைல் அக்ரைலேட்டை உருவாக்குகிறது .
# நெல்லித்தோப்பு காத்தாயி அம்மன் கோயில்

**நெல்லித்தோப்பு காத்தாயி அம்மன் கோயில்** தஞ்சாவூர் மாவட்டத்திலுள்ள ஓர் அம்மன் கோயிலாகும்.  

## அமைவிடம்
தஞ்சாவூர்-திருவாரூர் நெடுஞ்சாலையில் தஞ்சாவூருக்குக் கிழக்கே 10 கி.மீ. தொலைவில் உள்ளது.  

## காக்கும் தெய்வம்
காக்கும் தெய்வம் காத்தாயி என்று உள்ளூர் மக்களால் போற்றப்படும் அம்மன் நெல்லித்தோப்பில் நெல்லி மரங்களுக்கு இடையே இருக்கிறார். காத்யாயனி தேவியை காத்தாயி என்று வழிபடுகின்றனர்.  

## மூலவர்
வலது கரத்தில் தாமரை மலரும், இடது கரத்தில் குழந்தையை அணைத்த கோலத்திலும் உள்ளார். அமர்ந்த கோலத்தில் அம்மன் காட்சி தருகிறார்.  

## திருச்சுற்று
வெளிச்சுற்றில் சப்தமுனீசுவரர், லாட முனி, முத்துமுனி, செம்முனி, வாழ்முனி, கருமுனி, கும்பமுனி, சடைமுனி உள்ளனர். பேச்சாயி காத்தவராயன், மதுரைவீரன் பாவாடைராயன், பாம்பாட்டி வீரன் சன்னதிகளும் இங்கு உள்ளன.